Document ID: 31987D0042

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 18ης Δεκεμβρίου 1986
όσον αφορά τις αιτήσεις για πιστοποιητικά ΣΜΣ που υποβλήθηκαν το πρώτο δεκαήμερο του Δεκεμβρίου 1986 στον τομέα του βοείου κρέατος
(87/42/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες εφαρμογής του συμπληρωματικού μηχανισμού που εφαρμόζεται στις συναλλαγές (1), όπως τροποποιήθηκε από τον κανονισμό (ΕΟΚ) αριθ. 2297/86 (2), και ιδίως το άρθρο 7,
τον κανονισμό (ΕΟΚ) αριθ. 574/86 της Επιτροπής της 28ης Φεβρουαρίου 1986 που καθορίζει τις λεπτομέρειες εφαρμογής του συμπληρωματικού μηχανισμού που εφαρμόζεται στις συναλλαγές (3), όπως τροποποιήθηκε από τον κανονισμό (ΕΟΚ) αριθ. 1162/86 (4), και ιδίως το άρθρο 6,
Εκτιμώντας:
ότι ο κανονισμός (ΕΟΚ) αριθ. 569/86 προβλέπει τη χρησιμοποίηση πιστοποιητικών ΣΜΣ προκειμένου να εξασφαλιστεί ότι οι ποσότητες ορισμένων προϊόντων που διατίθενται στο εμπόριο δεν υπερβαίνουν εκείνες που καθορίζονται στην πράξη προσχώρησης και στο άρθρο 5 του κανονισμού (ΕΟΚ) αριθ. 610/86 της Επιτροπής που καθορίζει τις ειδικές λεπτομέρειες εφαρμογής του συμπληρωματικού μηχανισμού συναλλαγών στον τομέα του βοείου κρέατος (5)· ότι, εφεξής, η Επιτροπή πρέπει να αποφασίσει, σύμφωνα με το άρθρο 6 του κανονισμού (ΕΟΚ) αριθ. 574/86 εάν τα πιστοποιητικά ΣΜΣ μπορούν να εκδοθούν για όλες τις ζητούμενες ποσότητες, για ορισμένες ή για καμία·
ότι η εξέταση των διαθέσιμων προϊόντων και των αιτήσεων πιστοποιητικών που υποβλήθηκαν το πρώτο δεκαήμερο του Δεκεμβρίου 1986 αποκάλυψε ότι μπορούν να εκδοθούν πιστοποιητικά για τις ζητούμενες ποσότητες για ορισμένα προϊόντα και δεν εκδίδονται για άλλα προϊόντα,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα πιστοποιητικά ΣΜΣ για τα οποία οι αιτήσεις έχουν υποβληθεί το πρώτο δεκαήμερο του Δεκεμβρίου 1986 και έχουν ανακοινωθεί στην Επιτροπή:
α) εδίδονται για τις ζητούμενες ποσότητες όσον αφορά τα ακόλουθα προϊόντα:
κατεψυγμένα κρέατα βοοειδών και παραπροϊόντα βοοειδών·
β) δεν εκδίδονται όσον αφορά τα ακόλουθα προϊόντα:
- ζωντανά βοοειδή πλην των αναπαραγωγικών καθαρής φυλής και ζώων για ταυρομαχίες,
- κρέατα βοοειδών νωπά ή διατηρημένα με απλή ψύξη.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 18 Δεκεμβρίου 1986.

Labels: 3